— Мне тут падабаецца. Калі браць Мінск, то тут шмат адкрытай прасторы і вельмі прыгожыя гарадскія паркі і скверы. У тых жа гарадах Паўночнай Амерыкі іх не так часта сустрэнеш. Мы разам з маёй жонкай і трохгадовым сынам атрымліваем вялізную асалоду ад вашых паркаў. Наведваем мы і рэстараны з кавярнямі. Нават паспрабавалі традыцыйныя беларускія стравы. Яны, зразумела, моцна адрозніваюцца ад той ежы, да якой я прызвычаіўся, але досыць смачныя. Калі будзе больш вольнага часу, мабыць, пасля заканчэння сезона, я хацеў бы крыху павандраваць і адкрыць для сябе беларускую глыбінку: я ж вырас сярод лясоў і мне вельмі падабаецца прырода!